අධ්‍යාපන අමාත්‍යාංශයේ පූර්ණ අධීක්‍ෂණයෙන් ජාතික රූපවාහිනිය හා යුනිලීවර් සමාගම හා එක්ව සංවිධාන කරන බ්‍රයිට් ස්ටාර් රියැලිටි වැඩසටහනින් දරුවන්ගේ බුද්ධි මට්ටම් මැන බැලෙන බව අධ්‍යාපන නියෝජ්‍ය ඇමැති මොහාන් ලාල් ග්‍රේරු මහතා ප්‍රකාශ කර සිටී.මෙම වැඩසටහන සඳහා වයස අවුරුදු 13 ත් 15 ත් අතර දරුවන්ට සහභාගිවිය හැකි බව පවසන මොහාන් ලාල් ග්‍රේරු මහතා වාචසික, භාෂාමය, සංගීතය, රිද්මයානුකූල, තාර්කික, ගණිතමය, දෘශ්‍ය අවකාශමය, කායික - සංචලනමය, පුද්ගල ඇතුළාන්ත, අන්තර්පුද්ගල හා සොබාධර්ම බුද්ධිය පිළිබඳ ගවේෂණාත්මක නිර්ණායක තුළින් සුපිරිම පාසල් ශිෂ්‍යා තේරීම මෙම වැඩසටහනේ අරමුණ බව පවසයි.මෙරට රූපවාහිනී ළමා රියැලටි කලාවේ නව මානයකට ගෙන ඒමට හැකිවනු ඇතැයි නියෝජ්‍ය අධ්‍යාපන අමාත්‍ය වරයා ප්‍රකාශ කර සිටියේය.